**Pietele de Craciun din ALSACIA & LORENA**

**Basel - Drumul Vinului - Riguewhir - Ribeauville - Selestat - Nancy - Metz - Drumul Vosgilor**

**Epinal - Mulhouse - Obernai - Strasbourg - Eguisheim - Colmar**

**Transport avion Lufthansa | 6 zile | de la 899 Euro/loc in dubla**

**02 Decembrie. BUCURESTI – BASEL – Drumul Vinului – NANCY**

Intalnire cu reprezentantul agentiei la Aeroportul Henri Coanda Otopeni la ora 04:00 pentru imbarcare pe zborul companiei Lufthansa LH1655 cu destinatia Munchen. Decolare la ora 06:00 si aterizare in Munchen la ora 07:15. Scurta escala, si imbarcare pe LH2394 la ora 08:00 cu sosire la 08:55 in Basel. (ATENTIE! Orarul de zbor este informativ si poate suporta modificari impuse de compania aeriana). *Bine ati venit* intr-un cadru pitoresc de basm. Ne bucuram de farmecul Craciunului in unele dintre cele mai frumoase orase din lume!Incepem calatoria pe *Drumul vinului* - cea mai veche ruta si cel mai frumos traseu al Frantei. Admiram sate si orase fermecatoare, caracteristice pentru poalele Vosgilor. Ajungem in Riquewihr, *bijuteria* podgoriilor alsaciene cu nenumarate case colorate pe jumatate din lemn, care atrage milioane de vizitatori in fiecare an. Ne rasfatam cu o vizita si degustare de vin la Domeniul Dopff et Irion Au Chateau, unul dintre cele mai importante din Alsacia. Ne continuam traseul spre spre Ribeauville dominat de ruinele celor trei castele ale Lorzilor de Ribeaupierre. In perioada Craciunului, Ribeauville sclipeste de magie si cufunda vizitatorii in epoca medievala. Vizitam apoi Selestat, un oras plin de farmec si istorie. Acesta are o atmosfera calda si primitoare si cladiri inregistrate ca monumente istorice. La finalul zilei ajungem in Nancy - orasul Ducilor de Lorena,faimos pentru arhitectura Art Nouveau. Transfer la hotel. Seara, puteti sa va plimbati in Place Charles III, Place de la Carrière sau Place Simone Veil, degustand savori locale. Cazare la Novotel Nancy 4\* sau similar.

**03 Decembrie. NANCY – METZ**

Mic dejun. Impreuna cu ghidul local facem un tur prin centrul istoric al orasului Nancy, prin labirintul de strazi inguste din jurul Palatului Ducilor de Lorena. Admiram statuia Ducelui Antonie, Biserica Cordeliers - a carei cupola a fost modelata dupa cea a Capelei Medici din Florenta si Capela care gazduieste mormintele ducilor dar si impozanta Porte de la Craffe. Descoperim Primaria, Muzeul de Arte Frumoase si Arcul de Triumf. In timpul sarbatorilor de Craciun, in tot orasul vor fi amenajate mai multe piete cu cabane din lemn decorate cu ghirlande stralucitoare. Fiecare cu atmosfera sa speciala, va invita sa va plimbati pe aleile lor pentru a gasi o idee de cadou originala, sa incercati un pahar de vin fiert sau sa savurati o turta dulce. Continuam spre medievalul Metz, fosta resedinta a regilor merovingieni. Pornim intr-un un tur pietonal al acestui oras cu o istorie de mii de ani si o mostenire bogata. Admiram Catedrala Saint-Étienne (1220-1520), o capodopera a artei gotice. Vom fi uimiti de remarcabilele sale vitralii, inclusiv cele de Marc Chagall. In timp ce traversam Place St Louis, marginita de arcade medievale, vom fi transportat in inima puternicei Republici Metz. Dincolo de vechile fortificatii, cartierul imperial va dezvalui perioada anexarii germane (1871-1918) si gara sa, una dintre cele mai frumoase cladiri de cale ferata din Europa. Iubitorii de arta contemporana isi pot continua vizita la Centrul Pompidou-Metz si la expozitiile sale internationale*.* Ne bucuram de magia Craciunului, vizitam pietele frumos decorate si aflam povestile si legendele locale de Craciun.Timp liber la dispozitie. Puteti explora *„traseul felinarului”,* roata mare si multe cabane care ofera produse locale. Intoarcere la hotel.Cazare la Novotel Nancy 4\* sau similar.

**04 Decembrie. NANCY – Drumul Vosgilor – EPINAL – MULHOUSE – BASEL**

Mic dejun. Astazi pornim pe Drumul Vosgilor si ajungem in Epinal, capitala regiunii Lorena. Situat in inima occidentului, este un oras curat, traversat de raul Moselle. Epinal este format din doua cartiere separate de fiecare parte a Mosellei: pe malul drept se afla cartierul istoric, iar pe malul stang este noul oras. In centrul istoric vechi de o mie de ani, gasim fermecatoarea Place des Vosges marginita de case cu arcade renascentiste, inclusiv casa executorului judecatoresc construita in 1604; bazilica, piata acoperita si Muzeul Capitolului. Monument istoric, Bazilica Sf. Maurice – un important loc de pelerinaj. In perioada targului de Craciun (mai exact targul de Sfantul Nicolae) Épinal devine o adevarata feerie: strazile centrale și pietele – precum Place des Vosges, Place Pinau, Place des Quatre Nations, Place Edmond Henry și Place de l’Atre – sunt animate de casute din lemn, iluminate și decorate, oferind o atmosfera calda și festiva aduc laolalta artizani locali și comercianti – cu cadouri de Craciun, decoratiuni, produse de patiserie (turta dulce, manala), ciocolata, miere, gemuri, foie gras, branzeturi și miros de vin fiert. Un uriaș brad de Craciun domina Place des Vosges, impodobit cu zeci de kilometri de luminite și ghirlande. Plecam spre Mulhouse si vizitam una dintre cele mai exuberante piete de Craciun din lume se gaseste in Place de la Réunion. Veti fi fermecati de atmosfera calda si decoratiunile festive centrate pe tesatura extraordinara in culorile traditionale ale unui Craciun alsacian. Seara ajungem in Basel. Cazare la Hotel Courtyard by Marriott Basel 4\* sau similar.

**05 Decembrie. BASEL – OBERNAI & STRASBOURG**

Mic dejun. Timp liber la dispozitie sau *optional,* o Excursie in Obernai & Strasbourg. Plecam catre oraselul medieval Obernai, cu o autenticitate arhitecturala si culturala. Ne lasam sedusi de farmecul alsacian plimbandu-ne pe stradutele pitoresti presate cu case burgheze colorate si piete decorate cu fantani renascentiste. Continuam catre Strasbourg, capitala Craciunului, unde in fiecare an, aproape doua milioane de vizitatori vin pentru a experimenta piata sa incantatoare. Spiritul sarbatorilor de la Strasbourg este cu adevarat unic, desprinsa parca dintr-o poveste de Fratii Grimm. Orasul este impodobit pentru sezonul de iarna iar casele frumos decorate sunt o minune. In mijlocul luminilor sclipitoare, se remarca Catedrala Notre-Dame cu turla sa ce atinge 142 de metri inaltime, o capodopera arhitecturii gotice si simbolul suprem al Strasbourgului. Timp liber la dispozitie in Targul de Craciun, in inima orasului medieval, *Grand Ile.* Intoarcere la hotel. Cazare la Hotel Courtyard by Marriott Basel 4\* sau similar.

**06 Decembrie. BASEL – EGUISHEIM & COLMAR**

Mic dejun. Timp liber la dispozitie, sau *optional* o Excursie in inima Alsaciei: Eguisheim & Colmar unde vizitam unele dintre cele mai fermecatoare sate din Franta. Strazile pietruite si intortocheate din Eguisheim sunt marginite de cladiri traditionale medievale, vopsite in culori stralucitoare. Continuam periplul prin aceasta splendida regiune a Frantei parcurgand mai multe sate cu peisaje pitoresti si o frumusete unica. Ajungem in Colmar - cel mai fotogenic oras din Alsacia*.* Ne plimbam in centrul vechi, captivati de labirintul stradutelor pietruite, neatinse parca de timp si casele tipice ale burghezilor aliniate si frumos colorate. Cele mai importante obiective: Catedrala Saint Martin - cu arhitectura gotica, Muzeul Unterlinden, Casa lui Bartholdi - sculptorului ce a creat Statuia Libertatii din New York si Casa Adolph - cea mai veche cladire din Colmar. Ajungem in zona numita *Mica Venetie*, unde este amplasata in fiecare an o cutie postala uriasa a lui Mos Craciun, care permite tuturor copiilor sa vina si sa-si lase corespondenta. Timp liber la dispozitie. Intoarcere la hotel. Cazare la Hotel Courtyard by Marriott Basel 4\* sau similar.

**07 Decembrie. BASEL – BUCURESTI**

Mic dejun. Eliberarea camerelor si timp liber pentru ultimele cumparaturi. Ne aflam in *Orasul celor trei Culturi,* aflatla frontiera dintre Franta, Germania si Elvetia, asezat pe malurile Rinului*.* Ne plimbam in centrul vechi admirand Primaria, monument de secol XV, Poarta Spalentor si Catedrala Munster. O data cu lasarea serii, veti putea sa admirati in toata splendoarea lor Pietele de Craciun organizate in Munsterplatz si sa luati parte la o traditie in stil elvetian! Piata de Craciun din Basel a fost desemnata ca fiind una dintre cele mai frumoase din Europa si, de la an la an, oamenii vin aici si ii cresc popularitatea. Atmosfera de Craciun este creata cu ajutorul a peste 150 de tarabe amplasate in casute albe din lemn. Va recomandam sa incercati vinul de radacini *gluhwein* si sa mancati cea mai cunoscuta branza din Elvetia – *raclette -* o adevarata desfatare culinara! La sfarsit, ajungem la aeroportul Basel. Imbarcare pe zborul Lufthansa LH2401 decolare la ora 20:10 si sosire in Munchen la ora 21:10. Scurt escala, si imbarcare pe zborul LH1654 la ora 22:15. Aterizare la Bucuresti la ora 01:10 (a doua zi).

|  |  |  |  |  |  |
| --- | --- | --- | --- | --- | --- |
| **02 – 07 Decembrie** | **Adult loc in cam. dubla** | **Adult loc in cam. single** | **Adult a 3-a pers. in** **cam cu pat suplimentar** | **Copil 6-11 ani cu** **2 adulti in cam.** | **Partaj garantat** |
| **TARIFE STANDARD** | **~~999 €~~** | **~~1.249 €~~** | **~~949 €~~** | **~~799 €~~** | **125 €** |
| **TARIFE DE LANSARE****\*VALABILE PANA LA 15.08.2025** | **899 €** | **1.149 €** |  **849 €** | **899 €** |

**PARTAJ GARANTAT**: turistii care rezerva tipul de camera “partaj garantat” nu vor fi nevoiti sa achite suplimentul de camera single in cazul in care agentia nu reuseste sa completeze partajul.

**PARTAJ NEGARANTAT**: turistii care rezerva tipul de camera “partaj negarantat” vor fi nevoiti sa achite suplimentul de camera single in cazul in care agentia nu reuseste sa completeze partajul. Turistii vor fi informati in scris cu maxim 3 zile inainte de plecare.

Eventuale neintelegeri intre solicitantii de partaj, nu sunt imputabile agentiei. Decizia de a renunta la partaj si a opta pentru camera single, se face in baza achitarii suplimentului de camera single de catre ambele persoane.

|  |  |
| --- | --- |
| **PRETUL INCLUDE :** | **NU SUNT INCLUSE IN PRET:** |
| * Bilete de avion Bucuresti Basel - Bucuresti, via Munchen, Compania Lufthansa
* Taxele de aeroport, cu bagaj de mana de 8 kg + bagaj de cala 23 kg inclus
* Transport cu autocar local modern, conform programului
* 5 nopti cazare cu mic dejun la hoteluri 4\* astfel:

2 nopti cazare Hotel Novotel Nancy 4\* sau similar3 nopti cazare Hotel Courtyard by Marriott Basel 4\* sau similar * Excursie pe drumul Vinului in Alsacia: Riguewhir - Ribeauville - Selestat
* Tur de oras cu ghid local in Nancy
* Excursie pe drumul Vosgilor: Epinal - Mulhouse
* Vizita si degustare de vin la Domeniul Dopff et Irion Au Chateau in Alsacia
* Vizite la Pietele de Craciun: Nancy, Metz, Mulhouse si Basel
* Tur de oras in Basel
* Insotitor roman de grup
 | * Asigurare medicala + storno
* Taxele de oras, se achita individual la receptia hotelului
* Bilete de intrare la obiectivele turistice, mese (altele decat cele mentionate la servicii incluse)
* Excursiile optionale
* Bauturile alcoolice sau racoritoare la mesele incluse in program
* Bacsis/tips echipaj (sofer+ghizi): recomandat 30 euro/pers

*Note: bacsisurile se achita numerar direct insotitorului de grup la sosire, bacsisurile nu se refera si la excursiile optionale* |

*Nota: Taxele de aeroport incluse in tarif sunt cele valabile la data lansarii programului, respectiv luna Iunie 2025. In situatia majorarii de catre compania aeriana a acestor taxe pana la data emiterii biletelor de avion (biletele se emit cu 7-14 zile inainte de plecare), agentia isi rezerva dreptul de a modifica pretul excursiei conform cu noile valori ale acestor taxe.*

**EXCURSII & SUPLIMENTE OPTIONALE (se achita in agentie)**:

* Excursie in Obernai si Strasbourg - *capitala Craciunului*: 85 eur/persoana

Include: autocar local si insotitor de grup

* Excursie in *Mica Venetie* a Alsaciei: Colmar & Eguisheim: 75 eur/persoana

Include: autocar local si insotitor de grup

*Nota:**Excursiile optionale se organizeaza pentru un numar minim de 20 de persoane. In cazul neintrunirii grupului minim, excursia optionala va fi anulata sau tarifele vor fi recalculata in functie de numarul de participanti.*

**GRUP MINIM:**

**Tarifele au fost calculate pentru un grup minim de 25 platitori.** Pentru un grup de 20-24 persoane, pretul se majoreaza cu 30 EURO/persoana. Pentru un numar mai mic de 19 participanti, pretul se recalculeaza sau circuitul se anuleaza. De asemenea, in cazul unui grup mai mic, agentia isi rezerva dreptul de a schimba compania aeriana sau hotelurile, cu pastrarea standardelor si cu informarea prealabila a turistilor inscrisi. Organizatorul isi rezerva dreptul de a anula acest program daca nu se vor inscrie minim 15 participanti pana cu 30 zile inainte de data de plecare. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

**CONDITII SPECIFICE - TRANSFERURI DE GRUP\***

* Transferul se poate efectua cu autoturism, microbuz, minibus, autocar sau prin operatori de linie;
* Preluare turistilor se va efectua de la domiciliu (conform orasului selectat in rezervare), orele de imbarcare urmand a fi transmise turisilor odata cu informarea de plecare a circuitului. La returul din circuit, pot exista timpi de asteptare intre debarcare si preluarea de catre partenerul care efectueaza transferul.
* Ora de imbarcare si numarul de telefon ale soferului si/sau de dispecerat se vor comunica cu 3 zile (prin exceptie 24 de ore) inaintea datei plecarii. Calatorul va tine legatura cu transportatorul pentru a se informa privind situatia concreta din ziua plecarii. Pentru transferul de retur, detaliile sunt oferite de ghidul insotitor, inainte de intoarcerea din circuit.
* Solicitarile de transfer se fac cu min. 14 zile inainte de data plecarii. Pentru transferurile achizitionate cu mai putin de 14 zile sau solicitate la fata locului - direct de la reprezentantii Hello Holidays (ghizi, insotitori, soferi etc.) - se achita un supliment de 5 euro/pers/sens iar confirmarea se va face in functie de disponibilitate.
* Toate rezervarile trebuie insotite in mod obligatoriu de adresa de preluare si numarul de telefon al pasagerilor, disponibil la momentul plecarii, cu roaming activat obligatoriu. In cazul in care rezervarea este efectuata de catre o agentie partenera, aceasta are obligatia de a transmite adresa de preluare si numarul de telefon al turistilor inscrisi, catre Hello Holidays.
* Numarul de contact al turistilor este foarte important pentru ca, mai ales in cazul transferurilor - cand pot aparea diferite modificari, intarzieri s.a., acestia vor fi contactati de catre sofer/dispecerat. Agentia Hello Holidays nu este raspunzatoare de imposibilitatea contactarii pasagerilor din cauza netransmiterii informatiilor obligatorii solicitate sau transmiterea incorecta a acestora si nu va restitui contravaloarea transferului sau a pachetului de servicii.

**CONDITII SPECIFICE - TRANSFERURI PREMIUM\*\***

* Transferurile Premium se confirma la cerere, in limita disponibilitatii, cu pana la 7 zile inainte de plecare, se efectueaza cu microbuz/autoturism si se organizeaza pentru min. 2 persoane, max. 7 persoane/masina.
* Preluarea si debarcarea se fac de la si la adresa indicata de catre turisti, fara a exista timpi suplimentari de asteptare (exceptie fac cazurile de forta majora) si implica un singur mijloc de transport.
* Debarcarea la punctul de plecare a grupului din Bucuresti se face cu max. 30-45 minute inainte de ora de intalnire stabilita conform informarii primite de la agentie.
* La retur timpul de preluare din punctul de debarcare este de max. 30-45 minute.

 **CONDITII GENERALE TRANSPORT RUTIER**

* Turistii au obligatia de a mentine curatenia in mijlocul de transport pe tot parcursul transferului. In mijlocul de transport nu este permis fumatul, consumul de bauturi alcoolice si produse alimentare. Ne rezervam dreptul de a debarca pasagerii in stare de ebrietate si pasagerii care afecteaza ordinea si siguranta celorlalti pasageri sau a conducatorilor auto, ori incalca prezentele conditii, fara rambursarea costurilor de transport
* Transferurile din provincie se asigura in conformitate cu reglementarile legale in vigoare cu privire la transportul de persoane si cu respectarea timpilor de condus ai soferilor. Din acest considerent, soferii vor face pauzele de odihna impuse de lege in vederea asigurarii unui transport in conditii de siguranta
* Turistii se obliga sa achite catre societatea de transport contravaloarea oricaror distrugeri aduse mijloacelor de transport.
* Transportul animalelor se supune unui regim special. Turistii apartinatori au obligatia de a solicita aprobarea agentiei.
* Bagaje admise pentru fiecare pasager ocupant de loc: la cala 1 piesa de bagaj de max. 23 kg/pasager; in autocar se accepta max. 1 rucsac (geanta mica de mana - piesele mai mari vor fi depozitate la cala). In cazul nerespectarii regulilor, personalul de la bord are dreptul de a incasa o taxa suplimentara in valoare de 30 € per bagaj sau de a debarca pasagerii.
* Cazul fortuit si forta majora exonereaza societatea de transport de orice raspundere*.*

**TRANSFERURI CONTRA COST DIN TARA**

|  |  |  |
| --- | --- | --- |
| **Orasul** | **Tarif dus - intors** | **Tarif dus - intors Premium\*\*** |
| **GALATI** | **70 €** | **220 €** |
| **BRAILA** | **55 €** | **140 €** |
| **BUZAU** | **50 €** | **80 €** |
| **CRAIOVA** | **65 €** | **150 €** |
| **SLATINA** | **60 €** | **120 €** |
| **PITESTI** | **50 €** | **90 €** |
| **BRASOV** | **60 €** | **120 €** |
| **SINAIA** | **55 €** | **100 €** |
| **CAMPINA** | **45 €** | **80 €** |
| **PLOIESTI** | **40 €** | **70 €** |
| **CONSTANTA** | **75 €** | **140 €** |
| **MEDGIDIA** | **75 €** | **130 €** |

**CONDITII GENERALE de CALATORIE**

**DOCUMENTE DE CALATORIE: (in functie de programul ales)** CARTE DE IDENTITATE sau PASAPORT (nu prezinta urme de deterioare a elementelor de siguranta si sunt valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera [www.politiadefrontiera.ro](http://www.politiadefrontiera.ro) sau al Ministerului de Externe [www.mae.ro/travel-conditions](http://www.mae.ro/travel-conditions)

- Pentru ca unui minor sa i se permita calatoria in afara tarii, este necesar sa fie insotit de cel putin un adult care sa aiba asupra sa acordul scris al ambilor parinti ai minorului, legalizat la notariat, si cazier judiciar, pe care sa-l prezinte in punctul de frontiera. Daca adultul care insoteste minorul este unul din parinti, acesta va avea nevoie doar de acordul scris al celuilalt parinte al minorului, legalizat la notariat. Informatii suplimentare pe [www.politiadefrontiera.ro](http://www.politiadefrontiera.ro)

- Persoanele care calatoresc cu copii sub 18 ani trebuie sa detina pe langa pasaportul acestora si o copie a certificatului de nastere al copiilor (este posibil ca autoritatile de la frontiera sa o solicite). Agentia nu raspunde in cazul refuzului autoritatilor de la punctele de frontiera de a primi turistul pe teritoriul propriu sau de a-i permite sa paraseasca teritoriul propriu.

 **CONDITII DE INSCRIERE:**

 Inscrierile incep din momentul lansarii programului, cu plata unui avans min. de 30% din tarif si se incheie la epuizarea locurilor

- diferenta de pana la 50% din valoarea totala a pachetului de servicii se achita cu 60 de zile inainte de data plecarii

- diferenta de pana la 100% din valoarea totala a pachetului de servicii se achita cu 30 de zile inainte de data plecarii

- turistul va incheia cu agentia « Contractul de prestari servicii turistice », la care prezentul program este parte

- in momentul semnarii « Contractului de prestari servicii turistice », turistul isi asuma plata diferentei stipulata in program in cazul neintrunirii grupului minim de turisti

 **OBSERVATII pentru MIJLOACE DE TRANSPORT:**

- Corectitudinea numelor si a datelor personale ale calatorilor, intra in responsabilitatea agentiei intermediare/ a agentului care a efectuat inscrierea

- In functie de modificarile impuse de compania aeriana, agentia poate percepe un supliment pentru biletul de avion (se confirma in momentul emiterii biletului).

- Biletele de avion sunt nerambursabile si nu permit modificari dupa emiterea lor.

- Compania/companiile aeriene care opereaza zborurile (regulat sau charter) din pachetul de servicii pot aduce diferite modificari zborurilor contractate, in functie de conditiile obiective din perioada de operare, pana la momentul plecarii pentru zborul/zborurile de dus sau dupa momentul plecarii pentru zborul/zborurile de intors. Agentia isi rezerva dreptul de a modifica valoarea taxelor de aeroport, in cazul in care valoarea acestora este schimbata de compania aeriana

- Alocarea locurilor in avion se face de catre ghiseul de check-in din aeroport in functie de ordinea sosirii pasagerilor. Recomandam efectuarea check-in-ului on-line inainte de prezentarea in aeroport;

- Prezentarea la aeroport se va face cu doua ore inaintea zborului; agentia nu raspunde in cazul refuzului imbarcarii turistilor ca urmare a intarzierii acestora

- Dupa aterizarea pe aeroportul de destinatie, pasagerii se vor prezenta mai intai la ghiseul Control pasapoarte, dupa care isi vor recupera bagajele din locul special amenajat. Daca atunci cand ajungeti la destinatie observati ca aveti probleme in gasirea bagajului depus la biroul de check-in la imbarcare, va rugam nu parasiti aeroportul, ci depuneti o sesizare la biroul de reclamatii existent la terminal, pe baza cuponului de bagaj primit odata cu cartea de imbarcare;

- Asezarea in microbuz/ autocar, de la destinatie se face de catre conducatorul de grup pe baza listei cu ordinea inscrierii la circuit, incepand cu randul doi de scaune. Pentru siguranta pasagerilor pe perioada excursiei, primul rand de scaune este rezervat insotitorului de grup si ghidului local.

NOTA: Femeile care sunt insarcinate in peste 6 luni, au nevoie de un certificat medical cu acordul medicului de a calatori cu avionul. Compania de zbor si echipajul de bord isi rezerva insa dreptul de a decide daca permit sau nu imbarcarea persoanelor cu sarcina avansata (ultimele 2-3 luni).

 **OBSERVATII pentru CAZARE & PROGRAMUL EXCURSIEI**

- Clasificarea pe stele a unitatilor de cazare este cea atribuita de oficialitatile din tarile vizitate, ca atare facilitatile camerelor sunt conforme cu standardele locale;

- Hotelurile nominalizate in program pot suferi modificari pana la data plecarii, in functie de conditiile specifice care pot aparea intre momentul publicarii programului si data plecarii. Daca aceste schimbari sunt impuse de furnizorul local, intotdeauna se vor oferi hoteluri similare ca locatie/confort.

- Majoritatea hotelurilor nu detin camere triple. In unele hoteluri se pot confirma la cerere camere duble cu pat suplimentar, in functie de disponibilitate. Patul suplimentar poate fi un pat pliant, un fotoliu pat, o canapea extensibila, etc.

- Distributia camerelor la hoteluri se face de catre receptiile acestora; problemele legate de amplasarea sau aspectul camerei se rezolva de catre turist direct la receptie, asistat de reprezentantul agentiei. Pentru anumite facilitati din hotel sau din camera, hotelierul poate solicita taxe suplimentare (minibar/frigider, seif, etc.); in momentul sosirii la hotel solicitati receptionerului sa va informeze cu exactitate asupra lor. Uneori hotelurile de 4 si 5 stele se solicita garantie numerar sau card, ce se restituie/deblocheaza la predarea camerei. Aceste sume se blocheaza pentru garantarea platii facilitatilor hotelului;

- Tinuta decenta este obligatorie pentru orice cina servita la unul din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.

- Pe destinatiile externe, mesele festive oferite cu ocazia unor evenimente sau sarbatori (Paste, Craciun, Revelion) sunt diferite fata de cele traditionale romanesti, atat ca meniu, cat si ca durata si divertisment.

- In situatia in care turistul are cerinte speciale, cum ar fi: camere alaturate sau cu o anumita localizare, meniu special, acestea vor fi cu titlul de solicitare catre prestatori dar nu vor fi considerate confirmate decat in masura posibilitatilor de la fata locului.

- Insotitorul de grup poate efectua modificari programului (schimbari de ore, modificarea ordinii desfasurarii acestuia), fara a afecta insa structura serviciilor efectuandu-l astfel in totalitate. De asemenea, va oferi asistenta in situatii de urgenta, va traduce prezentarea ghizilor locali, va oferi informatii referitoare la excursiile optionale si la itinerar cu observatia ca nu are calificarea si atestarea legala de ghid de turism.

- Conform legilor internationale, doar ghizii locali au dreptul sa ofere explicatii in interiorul muzeelor, monumentelor etc.; altfel, insotitorul de grup vor oferi explicatii turistilor doar in afara obiectivelor turistice; ghizii locali pot fi angajati contra cost doar cu acordul turistilor interesati de ghidajul acestora.

 **IMPORTANT**

- Recomandam incheierea asigurarii Travel (storno + medicala) pentru a va proteja atat inainte de plecare, in cazul anularii calatoriei, cat si dupa plecare in cazul unei situatii neprevazute!

- In derularea excursiei pot aparea situatii de forta majora precum intarzieri in traficul aerian, blocarea aeroporturilor din ratiuni de securitate, schimbari de aeroporturi din ratiuni politice, greve, conditii meteo nefavorabile etc.; in aceste cazuri agentia se obliga sa depuna eforturi pentru depasirea situatiilor ivite; totodata, agentia nu poate fi facuta raspunzatoare pentru suportarea unor cheltuieli suplimentare aferente

- Preturile agreate la incheierea contractului pot sa creasca sau sa scada in functie de anumiti factori obiectivi. Cresterile de pret sunt influentate de cresteri ale cursului de schimb, cresteri ale pretului petrolului, cresterea taxelor de survol, etc. In cazul unei cresteri de pret mai mare de 8%, clientul poate rezilia contractul fara a plati penalizari de retragere. Scaderile de pret pot fi datorate unor promotii facute de partenerii externi sau de catre agentia organizatoare.

- Agentia poate aloca un numar de locuri cu reducere in cazul anunturilor promotiilor tip early booking sau a ofertelor speciale, pentru o perioada limitata de valabilitate; daca acestea se epuizeaza inainte de expirarea perioadei anuntate, agentia va opri promotia fara un anunt prealabil

- Bacsisurile pentru prestatorii locali (tips) reprezinta o practica internationala.

- Agentia nu este raspunzatoare pentru pierderea sau furtul bagajelor, a actelor sa a obiectelor personale; in cazul in care aceste situatii nedorite apar, turistul are obligatia de a depune personal plangere la organele competente.

- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Nu ne asumam eventualele servicii speciale ce nu pot fi oferite de terti, in cazul in care nu au fost semnalate in rezervari si in contractul de prestari servicii.

- Pentru orice modificare adusa unei rezervari confirmate (circuit/pachet/cazari individuale/bus only) se va aplica o TAXA DE MODIFICARE in valoare de 25 euro/persoana, la care se vor adauga eventualele costuri percepute de catre terti. Aceasta taxa se aplica doar daca serviciile achizitionate permit modificarea solicitata. Taxa de modificare nu schimba conditiile si termenii de anulare ai unei rezervari, acestia se aplica conform contractului incheiat si scadentelor din factura.